
RAPORTI  NGA PROCESI  I  KONSULTIMIT PËR KONCEPT DOKUMENTIN PËR IDENTIFIKIMIN ELEKTRONIK, SHËRBIMET E BESUARA DHE KULETËN E IDENTITETIT DIGJITAL















Hyrja/sfondi

Përmes këtij Koncept Dokumenti (KD) synohet të arrihet harmonizimi i kornizës ligjore me acquis-in e Bashkimit Europian në fushën e digjitalizimit, duke krijuar një bazë për zhvillimin e një ekonomie inovative dhe duke siguruar përputhshmëri me dokumentet e politikave, ligjet dhe aktet nënligjore përkatëse.
Ky KD  ka për qëllim të përcaktojë opsionin më të përshtatshëm për transpozimin e Rregullores së eIDAS 2.0 në legjislacionin kombëtar dhe për harmonizimin e legjislacionit të Republikës së Kosovës me kornizën rregullatore të Bashkimit Evropian në fushën e identitetit elektronik dhe shërbimeve të besuara. Përmes këtij procesi synohet jo vetëm përditësimi i infrastrukturës ekzistuese  teknike dhe ligjore , por krijimi i një kuadri të qëndrueshëm ligjor dhe institucional që mundëson zhvillimin e Kuletës së Identitetit Elektronik dhe integrimin e Kosovës në hapësirën e përbashkët digjitale evropiane. 
Hartimi i këtij Koncept-Dokumenti është rezultat i kërkesave dhe nevojave për adresimin e mangësive të identifikuara në kuadrin ekzistues ligjor dhe institucional në fushën e identifikimit elektronik, të cilat krijojnë pengesa në përdorim, siguri dhe ndërveprues mëri të sistemeve të eID-së. Këto kufizime ndikojnë drejtpërdrejt në aftësinë e Kosovës për t’u integruar në tregun e përbashkët evropian dhe për të ofruar shërbime elektronike të sigurta dhe të besueshme
Hartimi i Koncept Dokumentit  është bërë Anëtaret e Grupit Punues:
1. Ajshe Jashari, Ministria e Digjitalizimit dhe Administratës Publike / kryesuese e GP-së;
2. Fatos Selimi, Ministria e Ekonomisë /anëtar;
3. Deniza Krasniqi, Ministria e Ekonomisë / anëtare;
4. Nehat Rrahimi, Ministria e Ekonomisë /  anëtar; 
5. Egzona Raçi , Sekretariati Koordinues i Qeverisë/ anëtare;
6. Rexhë Berisha, Ministria  e Punëve të Brendshme/anëtar;
7. Genc Hamzaj,  Agjencia e Shoqërisë së Informacionit/ anëtar;
[bookmark: _Hlk203720453]8. Defrim Krasniqi, Agjencia e Regjistrimit të Bizneseve  të Kosovës/anëtar;
9. Arben Osmani, Agjencia për Regjistrim Civil/ anëtar
10. Jeton Aliu, Drejtoria  e Akreditimit të Kosovës/ anëtar;
11. Partin Pruthi, Shoqata e Bankave të Kosovës/ anëtar; 
12. Barbana Komoni Doci, Banka Qendrore e  Kosovës/ anëtare;
13. Jehona Ademi /Ministria e Financave, Punës dhe Trasnfereve,   anëtare;
14. Marcelë Restelica, Autoriteti Rregullativ të Komunikimeve Elektronike dhe Postare/anëtare;
15. Dardan Nallbani , Ministria e Industrisë ,Ndërmarrësisë dhe Tregëtisë/anëtar
Finalizimi i Koncept Dokumentit është pasuar nga procesi i konsultimit i cili është bërë në formë elektronike, ndërsa mundësinë për të dhënë komente e kanë pasur të gjithë qytetarët e Republikës së Kosovës dhe ekspertë të ndryshëm përmes platformës elektronike të publikuar në web faqen e Zyrës së Kryeministrit.


Ecuria procesit të konsultimit

Koncept Dokumentit për Identifikimin elektronik, shërbimet e besuara dhe kuletën e identitetit digjital është publikuar për konsultim me publikun në platformën elektronike për konsultimet  me  datë 26.02.2026 dhe ka qenë i hapur për komente deri me 19.03.2026 . Sipas Rregullores së Punës së Qeverise, Koncept Dokumenti   është publikuar së bashku me Dokumentin e Konsultimit i cili në formë të shkurtër ka paraqitur informatat e përmbledhura të koncept dokumentit, qëllimet, objektivat, dhe hapësirën për konsultim, informatat për hapat pas përfundimit të procesit të konsultimit etj. 










	1. Metodat e Konsultimit
	Datat/kohëzgjatja
	Numri i pjesmarrësve/kontribuesve

	2. Konsultimet me shkrim / në mënyrë elektronike;
	Periudha e konsultimit paraprak: 22.12.2025  deri më  15.01.2026  – 
	1. Zyra e kryeministrit  dhe 
2. Zyra për planifikim strategjik

	3. Publikimi në ueb faqe/Platforma elektronike
	Prej datës 26.02.2025 deri me 19.03.2026  Koncept dokumenti  ka qenë i hapur për komente  në platformën elektronike për konsultimet  
	1. Agjencioni për barazi gjinore.

	4. Grup Pune 
	Po
	Takimet e GP:
1. Me 13.08.2025 është mbajtur takimi fillestar I Grupit punues , ku  është prezantuar qëllimi dhe është diskutuar mënyra e  qasjes  për hartimin e Koncept-Dokumentit.
2.  Më 18.08.2025 nga Kryesuesja e GP  është shpërndarë versioni i parë i draftit  te anëntarët e GP për marrjen e inputeve. 
3. Më 10.09.2025 është mbajtur takimi i dytë  i GP, ku janë analizuar bashkërisht  komentet e pranuara për versionin e parë të draftit. 
4. Më 04.11.2025 është mbajtur  takimi I tretë I GP, në të cilin është konsoliduar versioni i parë i draftit në versionin e dytë.
5. Me 20.11.2025 verzioni i dytë i draftit është shpërndarë për konfirmim nëse i plotëson kushtet për dërgim në konsultim paraprak






Përmbledhje e  kontributeve të pranuara gjatë procesit të konsultimit

Kontributet për Koncept Dokument për Identifikimin Elektronik, Shërbimet e Besuara dhe Kuletën e Identitetit Digjital nga palët e interesit janë dhënë kryesisht në formë të shkruar.


Çështje tjera

Me qëllim të finalizimit të Koncept Dokumentit për Identifikimin Elektronik, Shërbimet e Besuara dhe Kuletën e Identitetit Digjital dhe shqyrtimit të komenteve të pranuara, janë mbajtur takime  të veçanta me  një grup të ngushtë të punës me përfaqësues  të ZKM-së, MFPT për të harmonizuar  Draftin sipas kërkesave të pranuara nga ZKM dhe për të diskutuar mënyrën e kostimit të aktiviteteve sipas kërkesave që janë të nevojshme për vlerësimin e ndikimit bugjetor. Të gjitha kontributet e pranuara janë shqyrtuar veç e veç ndërsa raporti i detajuar për komentet e pranuara, kontribuuesit dhe statusin e kontributeve janë paraqitur në formë të plotë ne shtojcën nr. 1 të këtij raporti.   



Hapat e ardhshëm

Koncept Dokumentit për Identifikimin Elektronik, Shërbimet e Besuara dhe Kuletën e Identitetit është finalizuar dhe do të procedohet për miratim në Mbledhjen e Qeverisë së Republikës së Kosovës. 

Në Shtojcë është paraqitur tabela e detajuar me informatat për kontribuesit, arsyetimet për përgjigjet e pranuara dhe të refuzuara.  

Komentet gjatë konsultimeve paraprake dhe publike

	Respodentët




	SEKRETARIATI KOORDINUES I QEVERISË
	Arsyetimi i organit
propozues për
përfshirje apo
mospërfshirje të komentit të
dhënë
	AGJENCIA PËR BARAZI GJINORE
	Arsyetimi i
organit
propozues për përfshirje apo
mospërfshirje
të komentit të
dhënë
	
ZYRA PER PLANIFIKIM STRATEGJIK
	Arsyetimi i
organit
propozues për
përfshirje apo
mospërfshirje të komentit të dhënë


	
Çështjet
Kyçe 1
	Përkufizimi i problemit
 
Kapitulli është paraqitur në mënyrë të qartë dhe ofron një analizë gjithëpërfshirëse të gjendjes aktuale. Megjithatë, për të siguruar rrjedhshmëri më të mirë në përkufizimin e problemit, vlerësohet se kapitulli ka nevojë për ristrukturim të përmbajtjes, me qëllim ndarjen më të qartë të aspektit ligjor, gjendjes aktuale në praktikë, shkaqeve dhe problemeve të tjera të evidentuara. Në këtë kapitull, titulli i nënkapitullit "Pse është e nevojshme transpozimi i eIDAS 2.0?" konsiderohet i panevojshëm dhe rekomandohet të hiqet. Përmbajtja e tij rekomandohet të riformulohet duke u fokusuar në gjendjen aktuale dhe mangësitë ekzistuese, dhe jo në përshkrimin e zgjidhjeve apo përfitimeve të pritshme. Po ashtu, nënkapitulli "Qëllimi i Koncept-Dokumentit" nuk përputhet me natyrën e Kapitullit 1. Përkufizimi i problemit rekomandohet që të zhvendoset si hyrje e Kapitullit 2-Objektivat. Së fundi, te pema e problemit rekomandohet shtimi i një paragrafi përmbledhës që shpjegon shkurtimisht shkaqet dhe efektet kryesore, përpara paraqitjes së tabelës, me qëllim rritjen e qartësisë dhe lehtësimin e kuptimit të analizës.
	Pranohet

Kapitulli është ristrukturuar në përputhje me rekomandimet e dhëna, duke siguruar ndarje më të qartë të aspektit ligjor, gjendjes aktuale në praktikë, si dhe të shkaqeve dhe problemeve të evidentuara.
Nënkapitulli "Pse është e nevojshme transpozimi i eIDAS 2.0?" është hequr, ndërsa përmbajtja përkatëse është riformuluar me fokus në gjendjen aktuale dhe mangësitë ekzistuese.
Nënkapitulli "Qëllimi i Koncept-Dokumentit" është zhvendosur si hyrje e Kapitullit 2 – tek Objektivat.
Gjithashtu, te pema e problemit është shtuar një paragraf përmbledhës që paraqet shkurtimisht shkaqet dhe efektet kryesore, për të rritur qartësinë e analizës.



	Komente te   Përgjithshme

Kërkohet analizë gjinore e bazuar në evidencë dhe përdorimi i të dhënave nga realiteti kosovar ose burime dytësore për të kuptuar më mirë fenomenin dhe për të mbështetur propozimet rregullative.
	Pranuar pjesërisht

Koncept Dokumenti ka trajtuar ndikimin social në mënyrë të përgjithshme, ndërsa rekomandimi për analiza gjinore dhe sociale të thelluara do të merren parasysh në mënyrë graduale, në përputhje me disponueshmërinë e të dhënave dhe nevojën për hulumtime shtesë gjatë fazës së hartimit të draft-ligjit.
	Komente te   Përgjithshme

Tek përkufizimi i problemit, ju lusim te elaboroni tutje se cilat jane shkaqet dhe efektet qe nderlidhen me ofrimin e shërbimeve publike.
Ne kete rrafsh ju rekomandojmë te fokusoheni tek barra administrative qe shkaktohet gjate procesit te certifikimit te ofruseve te shërbimeve te besuara, (a ka hapesire per thjeshtim te procesit apo digjitalizim te tij). Ne anën tjetër, sa i përket ofrimit te shërbimeve per qytetaret dhe bizneset, do te ishte mire te trajtohen edhe sfidat sa i takon autentifikimit ne eKosova, përmes identifikimit elektronik, si dhe përmes nënshkrimit elektronik.
	Pranohet pjesërisht

Te pema e problemit (tab. 4) është shtuar shkaku 5 dhe efekti 4   që ndërlidhen me barrën administrative .

Sipas Legjislacioni në fuqi ,  procedurat për certifikim të Ofruesve të shërbimeve të besuara  nuk krijojnë barrë  administrative .

Autentifikimi elektronik dhe përdorimi i  nënshkrimit elektronik në eKosova  nuk është në përputhje me eIDAS 2.0 për shkak të mungesës së skemave të sigurisë  së nivelit të lartë të identifikimit dhe autentifikimit.

	
Çështjet
Kyçe 2
	Qëllimi dhe Objektivat 
Në përgjithësi, ky kapitull kërkon rishikim të përmbajtjes, pasi në disa pjesë janë përdorur formulime që nuk përbëjnë objektiva konkrete. Rekomandohet që objektivat të formulohen më qartë dhe të lidhen drejtpërdrejt me problemin e identifikuar, duke shmangur përshkrime të përgjithshme ose referenca strategjike që nuk përfaqësojnë objektiva.
	Pranohet
 Kapitulli është rishikuar dhe objektivat janë riformuluar për të qenë më të qarta, konkrete dhe të matshme, duke u lidhur drejtpërdrejt me problemin e identifikuar. Janë shmangur formulimet e përgjithshme dhe referencat strategjike që nuk përfaqësojnë objektiva, me qëllim rritjen e qartësisë dhe koherencës së kapitullit.

	Komente te   Përgjithshme

Rekomandohet që mbledhja e të dhënave të ndara sipas gjinisë të përcaktohet si detyrim ligjor në përputhje me Ligjin për Barazi Gjinore dhe rregulloret e BE-së.
	Nuk pranohet.
Ky element konsiderohet i rëndësishëm dhe do të trajtohet në kuadër të mekanizmave të monitorimit dhe raportimit gjatë fazës së hartimit të draft-ligjit, në përputhje me legjislacionin vendor dhe praktikat e BE-së.
	Per secilin opsion, propozojmë te elaborohet se cilat janë ndikimet ne përmirësimin e ofrimit te shërbimeve publike përmes zvogëlimit te barrës administrative. Kjo te konsiderohet sidomos për opsionet 2 dhe 3.

	Pranohet.

Gjatë  elaborimit janë konstatuar se:
 Opsioni 1  nuk sjell redukim të barrë  ekzistuese në ofrimin e shërbimeve publike;
Opsioni 2 sjell përmirësime të pjesshme por jo të qëndrueshme, ndërsa Opsioni 3 mundëson ulje të konsiderueshme të barrës administrative përmes digjitalizimit, automatizimit dhe ndërveprueshmërisë.

	Çështjet
Kyçe 3
	Opsionet 
Fillimisht, mungon një arsyetim i qartë mbi analizimin e tri opsioneve. Po ashtu, opsionet nuk janë paraqitur plotësisht në mënyrë objektive, pasi në të tri opsionet janë përfshirë vlerësimet paraprake dhe përfundimtare. Për këtë arsye, rekomandohet që vlerësimi dhe përzgjedhja e opsionit të rekomanduar të bëhet në kapitullin përkatës të krahasimit të opsioneve.
	Pranohet.
 Kapitulli është rishikuar duke përfshirë një arsyetim të qartë për analizimin e tri opsioneve, si dhe duke siguruar paraqitje më objektive të tyre. Vlerësimet paraprake dhe përfundimtare janë larguar nga ky kapitull dhe janë trajtuar në kapitullin përkatës të krahasimit të opsioneve, në përputhje me rekomandimet e dhëna.

	Rekomandohet ndërlidhja e analizës gjinore me aktivitetet dhe buxhetin e koncept dokumentit.
	Nuk pranohet.
Përcaktimi i masave konkrete dhe ndërlidhja e tyre me aktivitetet dhe buxhetin sipas gjinisë konsiderohet jo relevante për shkak të natyrës neutrale të eIDAS 2.0.
	Tek opsioni 3, propozojmë te shtohen objektiva qe ne fokus ka zvogëlimin e barrës administrative, perfshire aktivitetet qe planifikohen te ndermirren por edhe afatet.

	Nuk Pranohet.
Konsiderohet se objektivat ekzistuese strategjike dhe specifike (sidomos 1, 2 dhe 3) që lidhen me harmonizimin ligjor, zhvillimin teknologjik dhe ndërveprueshmërinë e  adresojnë në substancë zvogëlimin e barrës administrative.

	Çështjet
Kyçe 4
	Identifikimi dhe vlerësimi i ndikimeve të ardhshme.
Në këtë kapitull trajtohen ndikimet vetëm për Opsionin 3 dhe fokusi është kryesisht në ndikimet pozitive. Sipas udhëzuesit për hartimin e koncept-dokumenteve, identifikimi dhe vlerësimi i ndikimeve duhet të bëhet për të gjitha opsionet e analizuara. Prandaj, rekomandohet që të përfshihet një përshkrim i shkurtër i ndikimeve edhe për Opsionin 1 dhe 2, për të pasur një pasqyrë më të qartë të ndikimit që kanë tri opsionet për këtë çështje
	Pranohet.
Kapitulli është rishikuar duke përfshirë identifikimin dhe vlerësimin e ndikimeve për të gjitha opsionet e analizuara (Opsioni 1, 2 dhe 3). Janë shtuar përshkrime përkatëse edhe për Opsionin 1 dhe 2, duke paraqitur në mënyrë më të balancuar si ndikimet pozitive ashtu edhe ato potenciale negative, me qëllim ofrimin e një pasqyre më të plotë dhe krahasuese.

	Theksohen dallimet gjinore në përdorimin e teknologjisë, e-kuletës dhe nevoja për masa që adresojnë pabarazitë në qasje, siguri dhe përdorim.
	Nuk pranohet 
Rregullorja e eIDAS 2.0 paraqet kornizë neutrale nga perspektiva gjinore dhe e orientuar drejt qasjes së barabartë dhe gjithëpërfshirëse. 

	
	

	Çështjet
Kyçe 5
	Komunikimi dhe konsultimi 
Në këtë kapitull mungojnë të dhënat mbi zbatimin e konsultimeve dhe tabela duhet të plotësohet sipas udhëzuesit. Pas përfundimit të konsultimeve, rekomandohet që tabela të përditësohet duke përfshirë afatet kohore të realizuara, aktivitetet e mbajtura me një përshkrim të shkurtër, mënyrën e komunikimit dhe njoftimit të përdorur, buxhetin e shpenzuar, si dhe personin përgjegjës për secilën faze.
	Pranohet.
 Kapitulli është plotësuar dhe tabela përkatëse është përditësuar në përputhje me udhëzuesin, duke përfshirë të dhënat mbi zbatimin e konsultimeve. Janë shtuar afatet kohore të realizuara, përshkrimi i aktiviteteve të zhvilluara, mënyrat e komunikimit dhe njoftimit të përdorura, buxheti i shpenzuar, si dhe personat përgjegjës për secilën fazë.

	Rekomandohet që e-kuleta të jetë opsionale dhe jo detyruese për qytetarët.
	Nuk pranohet.
Përdorimi i Kuletës së identitetit digjital sipas eIDAS 2.0 është opsionale dhe nuk përbën detyrim për qytetarët, duke garantuar kështu lirinë e zgjedhjes.

	
	

	Çështjet
Kyçe 6
	Krahasimi i opsioneve
 Në hyrje të këtij kapitulli janë përfshirë vlerësimi dhe përzgjedhja e opsioneve, ndërkohë që kjo pjesë do të duhej të shërbente për paraqitjen e qëllimit të krahasimit dhe metodës së përdorur për analizimin e tri opsioneve. Po ashtu, vlerësimi i opsioneve është i shpërndarë brenda përshkrimit të secilit opsion. Rekomandohet që vlerësimi dhe përzgjedhja e opsionit më të përshtatshëm të zhvendosen në fund të kapitullit, si përfundim pas krahasimit të tri opsioneve.
	Pranohet.
 Kapitulli është rishikuar duke ristrukturuar hyrjen për të paraqitur qartë qëllimin e krahasimit dhe metodologjinë e përdorur për analizimin e tri opsioneve. Vlerësimi i opsioneve është larguar nga përshkrimet individuale dhe është trajtuar në mënyrë të përqendruar dhe të strukturuar në kuadër të krahasimit. Përzgjedhja e opsionit më të përshtatshëm është zhvendosur në fund të kapitullit, si përfundim i bazuar në analizën krahasuese.

	Duhet të sigurohet mbrojtje nga përjashtimi, mashtrimi dhe shtrëngimi, si dhe qasje gjithëpërfshirëse në shërbime digjitale.
	Pjesërisht e pranuar.
Korniza ligjore ekzistuese në Kosovë përfshin dispozita për qasje të barabartë dhe gjithëpërfshirje, përfshirë personat me aftësi të kufizuara. Zbatimi efektiv i tyre mbetet thelbësor dhe do të fuqizohet në fazën e implementimit.

	
	

	Çështjet
Kyçe 7
	Kapitulli 6.1- Planet e zbatimit për opsionet e ndryshme
 Kapitulli paraqitet në mënyrë të përgjithshme dhe nuk përmban elementet thelbësore të kërkuara nga udhëzuesi, si: kostoja aktuale e zbatimit, kostot shtesë të mundshme dhe rreziqet. Pa këto të dhëna, plani i zbatimit nuk pasqyron realisht realizueshmërinë e opsioneve. Rekomandohet që kapitulli të plotësohet me këta komponentë, përfshirë verifikimin e kostos ekzistuese në buxhet dhe identifikimin e çdo kostoje shtesë që mund të paraqitet, në mënyrë që planifikimi të jetë më i qartë dhe i zbatueshëm.
	Pranohet.
Kapitulli është plotësuar me elementet e kërkuara sipas udhëzuesit, duke përfshirë koston aktuale të zbatimit, kostot shtesë të mundshme dhe identifikimin e rreziqeve. Është bërë verifikimi i kostos ekzistuese në buxhet dhe nuk janë evidentuar kostot shtesë potenciale për secilin opsion.


	Rekomandimet duhet të adresohen në mënyrë konkrete përmes dispozitave ligjore dhe jo vetëm në nivel konceptual.
	Nuk pranohet.
Rekomandimet për adresimin përmrs dispozitatve  ligjore merren parasysh gjatë fazës së hartimit të draft-ligjit.
	
	

	
	
	
	
Sqarim shtesë për ABGj:

Në aspektin e të dhënave, statistikat zyrtare tregojnë një nivel të lartë të qasjes në teknologjitë e informacionit dhe komunikimit, si dhe një përfshirje të konsiderueshme të grave në përdorimin bazik të tyre (mbi 50.1%)
(linku:
https://ask.rks-gov.net/Releases/Details/9959) 

Këto të dhëna tregojnë se, në aspektin sasior, qasja në TIK nuk paraqet pengesë gjinore. 
Analizat më të thelluara në dimensione cilësore, si niveli i aftësive digjitale, përdorimi i shërbimeve të avancuara, si dhe perceptimi i sigurisë dhe besimit në teknologji, konsiderohen  të  rëndësishme , por  nuk janë fushë e veprimit që e trajton ky KD. 

Njëkohësisht, korniza ekzistuese ligjore në Kosovë (Ligji Nr. 08/L-022 për Identifikimin Elektronik dhe Shërbimet e Besuara në Transaksionet Elektronike) përfshin dispozita për sigurimin e qasjes së barabartë dhe gjithë përfshirjes, përfshirë edhe për personat me aftësi të kufizuara. Zbatimi efektiv i këtyre dispozitave mbetet thelbësor dhe kërkon vazhdimësi në forcimin e praktikës institucionale.

	
	

	
	Sqarim shtesë : 

Me ndryshimet e bëra për çështjet kyçe 1-7 është  pajtuar përfaqësuesja komentuese  e  ZKM-së  gjatë takimit të mbajtur me  kërkesës së kryesueses së GP  me datë 20.01.2026,

